
				EDIKTUA, adostasunik gabeko dibortzioari buruz bideratutako 122/2014 prozeduraren ondoriozkoa.

				Bergarako Lehen Auzialdiko eta Instrukzioko 2 zenbakiko Zuzeneko Laguntza emateko Unitate Prozesala.

				Judizioa: adostasunik gabeko dibortzioa, 122/2014.

				Demandatzailea: Maria Isabel Aramburu Iriondo.

				Abokatua: Jose Ignacio Gomez Murguialday.

				Prokuradorea: Maria Aranzazu Urchegui Astiazaran.

				Demandatua: Follet Lafloride.

				Gaia: adostasunik gabeko dibortzioa.

				 

				Aipatu judizioan, epaia eman zen 2015-03-27an, eta honela dio xedapen-zatiak:

				EPAITZA

				Dibortzioa dekretatzen dut Maria Isabel Aramburu Iriondo eta Follet Lafloride ezkontideek Arrasateko Bake Epaitegian 2012ko urriaren 17an eratutako ezkontzarako.

				Deseginda geratzen da ezkontzako erregimen ekonomikoa, ezkontzako ondasunei dagokienez, epaia irmoa delarik.

				Jakinaraz bekie ebazpen hau dagokien erregistro zibilei, erregistro-ondorioetarako.

				Aurkaratzeko modua: apelazio-errekurtsoa, Gipuzkoako Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, honako hauek adieraziko dira: aurkaratzea zein alegaziotan oinarritzen den, apelatutako ebazpena zein den, eta zein erabaki aurkaratzen diren (PZLb, 458.2 artikulua).

				Errekurtsoa jarri ahal izateko, 50 euroko gordailua jarri behar da, eta, hori egin ezean, ez da bera izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan (1873 0000 33 0122 14). Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Errekurtsoa aurkeztean egiaztatu beharko da zainpean utzi izana (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak».

				Eta epai honen bidez erabaki, agindu eta sinatzen dut.

				Follet Lafloride demandatuaren egungo helbidea ezezaguna denez, aipatutako ebazpena Euskal Herriko Agintaritzaren Aldizkarian ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera (PZLb).

				Ebazpen horren aurka, apelazio-errekurtsoa aurkez dezake auzi-ihesean den demandatuak.

				Jakinarazten den ebazpenaren testu osoa eskuragarri du interesdunak, epaitegi honetako bulego judizialean.

				Bergara (Gipuzkoa), 2015eko maiatzaren 19a.

				IDAZKARI JUDIZIALA.

